তেনোচতিৎলান
মেক্সিকো-তেনোচতিৎলান (, ) প্রাচীন আজটেক আলতেপেতল (নগর-রাষ্ট্র) ও রাজধানী ছিল। সচরাচর স্থানটি তেনোচতিৎলান () নামে পরিচিতি পেয়ে আসছে। বর্তমানে এটি মেক্সিকো উপত্যকার টেক্সকোকো হ্রদ এলাকায় অবস্থিত। ২০ জুন, ১৩২৫ তারিখে এটি প্রতিষ্ঠিত হয়। পঞ্চদশ শতকে বিস্তৃতভাবে গড়ে উঠা আজটেক সাম্রাজ্যের রাজধানী হিসেবে পরিচিতি পায়। পরবর্তীতে ১৫২১ সালে স্পেনীয়রা এটি দখল করে নেয়।
প্রিটোরিয়া
প্রিটোরিয়া () হলো দক্ষিণ অাফ্রিকার গুটেং প্রদেশের উত্তরাঞ্চলের একটি শহর। এটি এপিজ নদী অতিক্রম করে এবং ম্যাগালিজবার্গ পর্বতমালার পাদদেশে পূর্বদিকে বিস্তৃত হয়েছে। দক্ষিণ অাফ্রিকার তিনটি রাজধানীর মধ্যে একটি হলো প্রিটোরিয়া। এখানে সরকারের প্রশাসনিক শাখাগুলো এবং দক্ষিণ অাফ্রিকার বিদেশী দূতাবাসগুলো অবস্থিত। অন্যদিকে কেপ টাউন হলো অাইন বিভাগীয় রাঝধানী এবং ব্লুমফন্টেন হলো বিচার বিভাগীয় রাজধানী। প্রিটোরিয়াতে তিনটি বিশ্ববিদ্যালয় এবং পূর্ব শহরতলিতে একটি "বিজ্ঞান ও শিল্প গবেষণা পরিষদ (সিএসঅাইঅার)" রয়েছে। ফলে একাডেমিক শহর হিসেবে এর বেশ খ্যাতি রয়েছে। এই শহরটি "দক্ষিণ অাফ্রিকান ব্যুরো অব স্ট্যান্ডার্ড" কেও হোস্ট করে, যার ফলে শহরটি গবেষণার কেন্দ্রস্থলে পরিণত হয়েছে।